নাবিব নেওয়াজ জীবন

মোহাম্মদ নাবিব নেওয়াজ জীবন (জন্ম: ১৭ আগস্ট ১৯৯০; নাবিব নেওয়াজ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব উত্তর বারিধারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি বিজেএমসিতে যোগদান করেছেন। ২০১৬–১৭ মৌসুমে, তিনি বিজেএমসি হতে বাংলাদেশী ক্লাব ঢাকা আবাহনীতে যোগদান করেছেন।

২০১৬ সালে, জীবন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৫ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩২ ম্যাচে ৫টি গোল করেছেন।

দলগতভাবে, জীবন এপর্যন্ত ৪টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।

প্রারম্ভিক জীবন
মোহাম্মদ নাবিব নেওয়াজ জীবন ১৯৯০ সালের ১৭ই আগস্ট তারিখে বাংলাদেশের গাইবান্ধায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
জীবন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করে ৩টি গোল করেছেন। তিনি ২০১৬ সালের ৯ই ফেব্রুয়ারি তারিখে ২০১৬ এশিয়ান গেমসের গ্রুপ পর্বের নিজেদের প্রথম ম্যাচে ভুটান অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।

২০১৫ সালের ১৩ই অক্টোবর তারিখে, ২৫ বছর ১ মাস ২৭ দিন বয়সে, জীবন কিরগিজস্তানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জীবন সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ২ মাস ২৭ দিন পর, বাংলাদেশের জার্সি গায়ে প্রথম গোলটি করেন; ২০১৬ সালের ৮ই জানুয়ারি তারিখে, শ্রীলঙ্কার বিরুদ্ধে ম্যাচে বাংলাদেশের হয়ে তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
আন্তর্জাতিক

 দল  সাল  ম্যাচ  গোল বাংলাদেশ  ২০১৫  ৫  ০ ২০১৬  ৮  ২ ২০১৮  ৫  ০ ২০১৯  ৯  ২ ২০২০  ৩  ১ ২০২২  ২  ০  সর্বমোট  ৩২  ৫

আন্তর্জাতিক গোল
অনূর্ধ্ব-২৩
 গোল  তারিখ  মাঠ  প্রতিপক্ষ    ফলাফল  প্রতিযোগিতা  ১  ৯ ফেব্রুয়ারি ২০১৬  এসএআই সেন্টার, আসাম, ভারত   ভুটান অনূর্ধ্ব-২৩  ১–১  ১–১  ২০১৬ এশিয়ান গেমস  ২  ১১ ফেব্রুয়ারি ২০১৬   নেপাল অনূর্ধ্ব-২৩  ২–১  ২–১  ৩  ১৫ ফেব্রুয়ারি ২০১৬  ইন্দিরা গান্ধী অ্যাথলেটিক স্টেডিয়াম, আসাম, ভারত   মালদ্বীপ অনূর্ধ্ব-২৩  ১–০  ২–২ (৫–৪) 

জাতীয়
 গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৮ জানুয়ারি ২০১৬  শামসুল হুদা স্টেডিয়াম, যশোর, বাংলাদেশ    ৩–১  ৪–২  ২০১৬ বঙ্গবন্ধু গোল্ডকাপ   ২  ১৮ মার্চ ২০১৬  জায়েদ স্পোর্টস সিটি স্টেডিয়াম, আবুধাবি, সংযুক্ত আরব আমিরাত    ১–১  ১–৬  প্রীতি ম্যাচ   ৩  ২৯ সেপ্টেম্বর ২০১৯  বঙ্গবন্ধু জাতীয় স্টেডিয়াম, ঢাকা, বাংলাদেশ    ১–০  ৪–১  ৪  ২–০   ৫  ১৩ নভেম্বর ২০২০    ১–০  ২–০ 

তথ্যসূত্র

বহিঃসংযোগ




বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বিজেএমসি দলের ফুটবলার
বিষয়শ্রেণী:উত্তর বারিধারা ক্লাবের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:গাইবান্ধা জেলার ব্যক্তি
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল ফরোয়ার্ড
বিষয়শ্রেণী:রহমতগঞ্জ এমএফএস-এর ফুটবলার
বিষয়শ্রেণী:বগুড়া জেলার ব্যক্তি
বিষয়শ্রেণী:বসুন্ধরা কিংসের ফুটবলার